Ռուսաստանում Հայաստանի դեսպանատնից «Արմենպրես»-ին տեղեկացրեցին, որ ակտիվ աշխատում են տեղի զբոսաշրջային ընկերությունների հետ, որպեսզի կազմակերպեն այցեր Ռուսաստանում Հայաստանի դեսպանատուն, որի մի հատվածը յուրահատուկ թանգարանի է վերածվել: Այցելուների հետաքրքրությունը գրավելու գործը սկսվում է Լազարյաններին պատկանած, իրենից պատմական արժեք ներկայացնող դեսպանատան շենքից: 200 տարվա ընթացքում Մոսկվայում Արմյանսկի նրբանցքի հիմնական զարդը հայտնի Լազարյանների առանձնատունն է, որն այսօր ներկայանում է նոր տեսքով: 2017 թվականից կատարվում են վերանորոգման, վերականգնման աշխատանքներ: